A Bizottság határozata
(1999. július 27.)
a 91/67/EGK tanácsi irányelv 16. cikkének (1) bekezdésében említett bizonyítvány mintájának megállapításáról
(az értesítés a C(1999) 2425. számú dokumentummal történt)
(EGT vonatkozású szöveg)
(1999/567/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/45/EK irányelvvel módosított [1], a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre [2] és különösen annak 16. cikke (1) bekezdésére,
(1) mivel a fertőző vérképzőszervi elhalásra (IHN) és a vírusos vérfertőzésre (VHS) fogékony tenyésztett víziállatok a Közösségen belüli, nem mentes övezetek közti kereskedelemben átvihetnek betegségeket, amennyiben azok olyan gazdaságból származnak, ahol a betegség elterjedt;
(2) mivel a betegségek ilyen átvitelének elkerülése érdekében biztosítani kell, hogy a tenyésztett víziállatokat egy olyan bizonyítvány kísérje, amely igazolja, hogy az állatok IHN-nel és VHS-sel nem fertőzött gazdaságból származnak;
(3) mivel a legutóbb Ausztria, Finnország és Svédország csatlakozási okmányával módosított, az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelv [3] 10. cikkének (1) bekezdésével összhangban engedélyezett az élő halak illetve ikrák és ivarsejtek fertőzött gazdaságokból ugyanazon betegséggel fertőzött gazdaságokba történő szállítása;
(4) mivel az ilyen halak által hordozott betegségek terjedésének megelőzése érdekében egy külön bizonyítványt kell meghatározni;
(5) mivel az e határozatban előírt rendelkezések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az élő tenyésztett halak, azok ikrái vagy ivarsejtjei szállítmányaihoz, a Közösségen belüli, a 91/67/EGK irányelv A. mellékletének II. listájában említett betegségek tekintetében nem mentes minősítésű övezetek közötti kereskedelemben mellékelni kell egy az I. mellékletben meghatározott mintával összhangban kiállított bizonyítványt.
2. cikk
Az élő tenyésztett halak, azok ikrái vagy ivarsejtjei szállítmányaihoz, a Közösségen belüli, a 91/67/EGK irányelv A. mellékletének II. listájában említett betegséggel fertőzött gazdaságok közötti kereskedelemben mellékelni kell egy a II. mellékletben meghatározott mintával összhangban kiállított bizonyítványt.
3. cikk
Az 1. és 2. cikkben említett bizonyítványoknak az alábbi követelményeknek kell megfelelniük:
- azokat legalább a rendeltetési tagállam nyelvén vagy nyelvein kell kiállítani,
- a halakat, ikrákat vagy ivarsejteket eredeti példányban kell kísérniük,
- egyetlen lapból kell állniuk,
- azokat egyetlen címzettnek kell kiállítani.
4. cikk
Ennek a határozatnak a tagállamok a címzettjei.
Kelt Brüsszelben, 1999. július 27-én.